Roska-astiat haisevat välillä selittämättömän pahalle, mutta se ei ole roskakuski Anna Karvosen pahin kammo: ”Täällä on nyt tällaista, tuletko jeesaamaan?”

Anna Karvonen, 21, päätyi roskakuskiksi sattumalta. Roskakuskina työskentelevä nainen on edelleen harvinaisuus, mutta Karvonen on törmännyt ennakkoluuloihin vain harvoin.

Jäteauto kulkee hitaasti pitkin Länsi-Vantaan katuja. Muutama metri eteenpäin. Pysähdys. Jälleen hieman eteenpäin ja uusi pysähdys. Auto kulkee jäteäastialta seuraavalle ja Anna Karvonen, 21, juoksee tyhjentämään jälleen uutta astiaa.